stanford-oval/wikipedia huggingface dataset:
ยุทธการที่อิสซัส

ยุทธการที่อิสซัส เกิดขึ้นเมื่อวันที่ 5 พฤศจิกายน 333 ปีก่อนคริสตกาล เป็นการสู้รบระหว่างสันนิบาตคอรินธ์ นำโดยพระเจ้าอเล็กซานเดอร์มหาราชกับจักรวรรดิอะคีเมนิดของพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองอิสเคนเดอรุน ประเทศตุรกีในปัจจุบัน
กองทัพอเล็กซานเดอร์เดินทัพมาที่ทวีปเอเชียในปี 334 ก่อนคริสตกาลและเอาชนะเซแทร็ปเปอร์เซียในยุทธการที่แม่น้ำกราไนคัส ทำให้พระองค์ครอบครองครึ่งหนึ่งของอานาโตเลีย พระเจ้าดาไรอัสที่ 3 จึงเรียกระดมพลในบาบิโลนเพื่อยึดอ่าวอิสซัส ซึ่งการยึดอ่าวนี้จะทำให้พระองค์ใช้ประโยชน์จากกองเรือได้ ดาไรอัสเดินทัพตลบหลังทัพมาซิดอนก่อนจะยึดเมืองอิสซัสที่อเล็กซานเดอร์เคยยึดครอง อเล็กซานเดอร์จึงเดินทัพย้อนกลับเพื่อไปพบกับทัพเปอร์เซียที่แม่น้ำพินารัส การสู้รบเริ่มขึ้นเมื่อทหารม้าเปอร์เซียข้ามแม่น้ำมาปะทะกับทหารม้าเทสซาลีของมาซิดอน อเล็กซานเดอร์ส่งทหารราบที่อยู่ตรงกลางข้ามแม่น้ำด้วยรูปขบวนแฟแลงซ์เข้าโจมตีทหารรับจ้างกรีกและกองทัพอมตะ (Immortals) ก่อนจะใช้ทหารม้าคอมพาเนียนผลักดันทัพเปอร์เซียฝั่งซ้ายจนถอยร่นแล้วตีโอบเข้าตรงกลางและด้านหลังที่ดาไรอัสประทับอยู่ การสู้รบจบลงเมื่อดาไรอัสตัดสินใจหลบหนีหลังพบว่าทัพของพระองค์ถูกบดขยี้ทั้งจากขบวนทัพแฟแลงซ์ด้านหน้าและทหารม้ามาซิดอนด้านหลัง
หลังการสู้รบ อเล็กซานเดอร์จับตัวพระราชวงศ์ของดาไรอัสไว้ได้ก่อนจะอภิเษกสมรสกับเจ้าหญิงบาร์ซิน พระธิดาของดาไรอัส ชัยชนะของอเล็กซานเดอร์ในครั้งนี้ทำให้พระองค์ได้ครอบครองตอนใต้ของอานาโตเลีย ด้านดาไรอัสที่หลบหนีพยายามขอเจรจากับอเล็กซานเดอร์แต่ถูกปฏิเสธ อเล็กซานเดอร์และดาไรอัสสู้รบกันอีกครั้งในยุทธการที่กอกามีลาในอีกสองปีต่อมา
ภาษาสวาน

| ภาษาสวาน |
| --- | --- |
ლუშნუ ნინ Lušnu nin
ออกเสียง: [luʃnu nin]
ประเทศที่มีการพูด: ประเทศจอร์เจีย
ภูมิภาค: สวาเนตี อับคาเซีย (Kodori Gorge)
จำนวนผู้พูด: 14,000 คน  (2015)
ตระกูลภาษา: คอเคซัสใต้  ภาษาสวาน
ระบบการเขียน: อักษรจอร์เจีย
รหัสภาษา
ISO 639-3: sva

บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาสวาน (ლუშნუ ნინ lušnu nin; จอร์เจีย: სვანური ენა, อักษรโรมัน: svanuri ena) เป็นภาษาที่ใช้พูดทางตะวันตกเฉียงเหนือของจอร์เจียที่พูดโดยชาวสวาน ซึ่งมีผู้พูดประมาณระหว่าง 30,000 ถึง 80,000 คน ทางยูเนสโกจัดให้ภาษาสวาน "เป็นภาษาใกล้สูญแน่นอน"
การกระจายตัว

ภาษาสวานเป็นภาษาแม่ของชาวสวานราว 30,000 คน มีบางส่วนอยู่ในอับฮาเซีย ไม่มีระบบการเขียน ผู้พูดส่วนใหญ่พูดภาษาจอร์เจียเป็นภาษาที่สอง จำนวนผู้พูดภาษานี้เริ่มลดลง จัดเป็นภาษาที่ใกล้ตาย
ประวัติ

ภาษาสวานเป็นภาษาในกลุ่มคอเคซัสใต้ที่ต่างจากอีกสามภาษาในกลุ่มเดียวกันคือภาษาจอร์เจีย ภาษาลาซและภาษาเมเกรเลีย และไม่อาจเข้าใจกับภาษาใดได้เลย เชื่อกันว่าภาษาสวานแยกออกจากภาษาอื่นเมื่อราว 1,457 ปีก่อนพุทธศักราช ก่อนการแยกตัวของภาษาจอร์เจียราวหนึ่งพันปี
ลักษณะ

ภาษาสวานมีพยัญชนะมากเช่นเดียวกับภาษากลุ่มคอเคซัสใต้อื่น ๆ เป็นภาษากึ่งสัมพันธการก ภาษาสวานมีเสียง /q/ (ไม่ก้อง มีลม เสียงกัก) และเสียงเลื่อนไหลของ /w/ และ /y/ มีสระมากกว่าภาษาจอร์เจีย โดยสำเนียงบาลเหนือของภาษาสวานมีสระมากสุดคือมีทั้งหมด 18 เสียง โดยมีทั้งเสียงสั้นและเสียงยาวของ /a e i o u ä ö ü ə/ ในขณะที่ภาษาจอร์เจียมีเพียงห้าเสียง ลักษณะทางสัทวิทยาใกล้เคียงกับภาษาในกลุ่มเดียวกันที่ต่างไปคือระบบการผันคำกริยา
แหล่งข้อมูลอื่น

ของวิกิพีเดีย ที่วิกิมีเดีย อินคิวเบเตอร์
Svan at TITUS database
ECLING - Svan (includes audio/video samples).
Svan alphabet and language at Omniglot
Svan Youth literature in Svan language
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  เช็กเกีย
ป่าโลกล้านปี

| ป่าโลกล้านปี  |
| --- | --- |
ภาพปกเพชรพระอุมา ตอนป่าโลกล้านปี เล่ม 1
รายละเอียด
ผู้ประพันธ์: นายฉัตรชัย วิเศษสุวรรณภูมิ
จำนวนเล่ม: 4 เล่ม
ความยาว: 1,690 หน้า
ออกแบบปก: สามารถ จงเจษฎากุล
ภาพประกอบปก: สมชาย ปานประชา
ศิลปกรรม: ฝ่ายศิลปกรรม   ณ บ้านวรรณกรรม กรุ๊ป
บรรณาธิการ: รักษ์ชนก นามทอน
สำนักพิมพ์: สำนักพิมพ์ ณ บ้านวรรณกรรม
ปีที่พิมพ์: ครั้งที่ 1 พ.ศ. 2538 ครั้งที่ 2 พ.ศ. 2541 ครั้งที่ 3 พ.ศ. 2544 ครั้งที่ 4 พ.ศ. 2547
เล่มก่อนหน้า: อาถรรพณ์นิทรานคร
เล่มถัดไป: แงซายจอมจักรา
ด ค ก
ป่าโลกล้านปี เป็นตอนที่ห้าของเพชรพระอุมาจำนวน 4 เล่ม ได้แก่ป่าโลกล้านปี เล่ม 1 - 4
เนื้อเรื่องย่อ > ป่าโลกล้านปี เล่มที่ 2

ระหว่างสำรวจสัมภาระ ปางพักถูกล้อมรอบโดยฝูงลิงขนาดใหญ่จำนวนมาก ตกดึกฝูงเทอโรซอร์เข้าโจมตีปางพักตามที่รพินทร์คาดการณ์ไว้ แต่ได้ฝูงลิงช่วยเหลือขับไล่เทอโรซอร์ก่อนควบคุมตัวทุกคนในคณะเดินทางไว้เป็นเชลย รุ่งขึ้นฝูงลิงต่างช่วยกันรื้อปางพักและกวาดต้อนคณะเดินทางให้ติดตามพวกมันไป ระหว่างทางแงซายและรพินทร์ค่อย ๆ หลบเลี่ยงออกจากการควบคุมของฝูงลิงได้สำเร็จ พร้อมกับพยายามหาหนทางช่วยเหลือคณะนายจ้าง รพินทร์ย้อนกลับไปรวมกลุ่มอีกครั้งและให้แงซายติดตามฝูงลิงไปห่าง ๆ ประมาณบ่ายโมงกว่า ๆ ฝูงลิงจึงนำคณะเดินทางที่ตกเป็นเชลยมายังหุบเขานิลกาญจน์ โดยมีแงซายตามมาสมทบภายหลัง
ฝูงลิงนำตัวคณะเดินทางไปยังถ้ำใหญ่ภายในหุบเขา เพื่อให้ช่วยรักษาอาการบาดเจ็บของวายา หัวหน้าฝูงลิงที่ได้รับบาดเจ็บจนไส้ไหล จากการต่อสู้กับไดโนเสาร์สามเขาเมื่อสองวันก่อน ดารินช่วยเย็บบาดแผลและปฐมพยาบาลให้แก่วายา ทั้งหมดพบกองสัมภาระ อาวุธปืนและเครื่องกระสุนที่สูญหายไป แงซายพบฤๅษีโกฑัญญะโดยบังเอิญ ในขณะสำรวจรอบ ๆ บริเวณถ้ำของวายา ก่อนพารพินทร์และทุกคนในคณะไปนมัสการและฝากตัวเป็นศิษย์ ฤๅษีโกฑัญญะช่วยทำให้มนุษย์และลิงสามารถสื่อสารกันได้รู้เรื่อง คณะเดินทางจึงได้ทราบเรื่องราวของวายาและไดโนเสาร์สามเขาหรือไทรเซราทอปส์ ที่บุกเข้าทำร้ายและต่อสู้จนได้รับบาดเจ็บ วายาสังหารไดโนเสาร์สามเขาตายไปหนึ่งตัวแต่ต้องสูญเสียลิงบริวารไปถึง 7 ตัว
นอกจากนี้ยังมีข่าวคราวการเดินทางของพรานชดและหนานอิน ที่ได้รับการช่วยเหลือหลังจากจากวายา และพักฟื้นที่หุบเขานิลกาญจน์เป็นเวลา 10 วัน ก่อนมอบมีดโบวี่ ขนาด 12 นิ้ว แก่วายาเพื่อเก็บไว้เป็นที่ระลึก รพินทร์รับปากวายาในการจะกำจัดไดโนเสาร์สามเขาที่เป็นศัตรูของวายา ตกดึกรพินทร์ ดารินและแงซาย ออกตามล่าไดโนเสาร์สามเขาตามสัญญา รพินทร์ให้แงซายล่วงหน้าไปก่อนและติดตามไปภายหลังพร้อมกับดารินหลังจากได้ยินเสียงร้องของแงซาย เมื่อไปถึงรพินทร์และดารินกลับถูกไดโนเสาร์สามเขาพุ่งเข้าโจมตีก่อนกำจัดไดโนเสาร์สามเขาได้สำเร็จ และพบพานท้ายปืนไรเฟิล .375 เบราว์นิ่งและผ้าโพกหัวสีดำของแงซายตกอยู่ จึงเข้าใจว่าแงซายถูกหินใหญ่ทับเสียชีวิต คณะนายจ้างและพรานพื้นเมืองออกติดตามมาสมทบภายหลังจากได้ยินเสียงปืน และตื่นตกใจเมือทราบข่าวการเสียชีวิตของแงซาย
รพินทร์นำคณะนายจ้างกลับถ้ำที่พักของวายาก่อนหมดสติไป ดารินช่วยปฐมพยาบาลรพินทร์สุดความสามารถแต่อาการกลับไม่ดีขึ้น ระหว่างที่ทุกคนในคณะเดินทางกำลังสิ้นหวัง  แงซายปรากฏตัวขึ้นหน้าถ้ำ พร้อมกับแมงมุมหกขาและสร้อยเครื่องรางของรพินทร์ที่ทำตกไว้ขณะปะทะไดโนเสาร์สามเขา ก่อนให้ส่างปาใช้พิษของแมงมุมหกขาเพื่อช่วยชีวิตรพินทร์
เนื้อเรื่องย่อ > ป่าโลกล้านปี เล่มที่ 3

ระหว่างที่ส่างปาช่วยชีวิตรพินทร์ แงซายเล่าเหตุการณ์ที่เกิดขึ้นกับตนเองจนกระทั่งสามารถเอาตัวรอดจากก้อนหินใหญ่ที่ทับอยู่ ด้วยการมุดออกทางรูตัวตุ่น และได้ทราบจากฤๅษีโกฑัญญะ ให้ติดตามไปช่วยเหลือรพินทร์ที่ถูกแมงมุมหกขากัดให้ทุกคนในคณะเดินทางฟัง รุ่งเช้าอาการของรพิทร์ดีขึ้นตามลำดับ ก่อนจะตื่นขึ้นมาประมาณบ่ายโมงเศษพร้อมรับทราบเรื่องราวทั้งหมดก่อนหลับอีกครั้ง  รุ่งเช้ารพินทร์และคณะนายจ้างพร้อมด้วยพรานพื้นเมือง แงซาย คะหยิ่นและส่างปา พากันไปกราบลาฤๅษีโกฑัญญะบนยอดเขา โดยถือฤกษ์เดินทางคือเวลา 9.00 น. ดารินมอบกระจกเงาให้วายาเป็นที่ระลึก ก่อนออกเดินทางเลียบทิวเขาปีกครุฑ มุ่งหน้าสู่หลุมอุกกาบาตที่ 1 ตามแผนที่โดยมีจุดหมายแรกที่แอ่งการะเวก
รพินทร์นำคณะนายจ้างออกเดินทางประมาณ 4 ชั่วโมงจึงถึงแอ่งการเวก พบเจอกับพายุลูกเห็บจนไม่สามารถเดินทางต่อได้ต้องหลบพักภายในโพรงหมาป่า และทราบภายหลังว่าทุ่งโล่งแห่งนี้คือทุ่งลมกรด คืนนั้นพรานเส่ยและส่างปาเป็นตะคริวเนื่องจากสภาพอากาศหนาวจัด  พรานบุญคำนำยาร้อนมาต้มเพื่อช่วยชีวิตพรานเส่ยและส่างปา รุ่งเช้าจึงออกเดินทางต่อ พบโอเอซิสที่เป็นป่าเกิดใหม่อายุไม่เกิน 300 ปี
ระหว่างทางแงซายบอกแก่รพินทร์ว่าสามารถอ่านภาษาพม่าโบราณออก ทำให้ทั้งหมดรู้ว่าลายแทงที่ล่ามขี้เมาชาวพม่าแปลนั้นตกหล่นเกือบทั้งหมด ก่อนหยุดพักแรมที่ถ้ำแห่งหนึ่งในตอนเย็น คืนนั้นมาเรียเริ่มแสดงอาการแพ้ท้องเป็นครั้งแรก รพินทร์กลายเป็นผู้ต้องสงสัยในสายตาดารินแต่ไชยยันต์รับสารภาพว่าตนเองเป็นพ่อของเด็กเอง มาเรียโกรธไชยยันต์เป็นอันมากและคิดว่าเด็กในท้องจะเป็นอุปสรรคต่อการเดินทางต่อไป ในคืนนั้นรพินทร์นำแผนที่ลายแทงออกมาหารือกับแงซายในการค้นหาหลุมอุกกาบาตที่หนึ่ง ซึ่งต้องเริ่มต้นในการค้นหาที่ช่องประตูผา รุ่งขึ้นรพินทร์นำคณะนายจ้างออกค้นหาช่องประตูผา จนกระทั่งเที่ยงก็ยังไม่สามารถหาช่องประตูผาพบ ซึ่งช่องประตูผา ตามลายแทงขุมทรัพย์เพชรพระอุมา มีความสำคัญคือเป็นจุดเริ่มต้นในการหาหลุมอุกกาบาตที่หนึ่ง โดยเดินไปทางด้านทิศตะวันตกเฉียงเหนือ เป็นระยะทางประมาณ 5-6 ชั่วโมง รพินทร์จึงมอบลายแทงแผนที่จริงให้แงซายเป็นผู้ถือชั่วคราว ก่อนออกอุบายทดสอบแงซายด้วยการแยกตัวออกไปค้นหาช่องประตูผาตามลำพัง
จนกระทั่งเย็นรพินทร์ก็ยังไม่กลับมายังจุดที่คณะเดินทางรอคอย เชษฐาและแงซายจึงออกติดตามค้นหาทันที รุ่งเช้ารพินทร์กลับมาตามลำพังโดยปราศจากเชษฐาและแงซาย และเมื่อทราบเรื่องราวจากดารินและไชยยันต์ รพินทร์จึงหวนย้อนกลับไปช่องประตูผาอีกครั้ง ก่อนพบว่าแงซายและเชษฐาไม่ได้รับอันตรายจากดงว่านพิษที่ตนประสบมา อันเป็นเหตุที่ทำให้สลบไปและไม่ได้กลับมที่แค้มป์พักตามกำหนด และสามารถนำพาเชษฐาล่วงหน้าไปหลุมอุกกาบาตที่หนึ่งได้อย่างปลอดภัย
เนื้อเรื่องย่อ > ป่าโลกล้านปี เล่มที่ 4

ประมาณบ่ายโมง รพินทร์จึงนำคณะนายจ้างเดินทางถึงหลุมอุกกาบาตที่หนึ่ง เชษฐาอธิบายให้รพินทร์เข้าใจว่าแงซายไม่ได้ทรยศแต่ตนเองเป็นคนสั่งให้ล่วงหน้านำมาก่อน ทั้งที่จริงแล้วแงซายพยายามทักท้วงให้อยู่รอตามคำสั่ง รพินทร์จึงมอบลายแทงให้แงซายเป็นผู้ถือตลอดไป บ่ายสองโมงกว่า ๆ ฝนตั้งเค้ามาแต่ไกลและทำท่าจะตก รพินทร์จึงนำคณะเดินทางมาหลบพักภายในโพรงถ้ำที่อยู่ใต้ขอบเหวลงมา คืนนั้นคณะเดินทางพบเหมืองทองคำโดยบังเอิญ แต่กลับไม่มีใครต้องการเก็บทองคำเอาไว้แม้แต่ผู้เดียว ตกดึกมาเรียออกอุบายหลอกล่อขอยาร้อนจากพรานบุญคำ แต่รพินทร์เข้าขัดขวางและพยายามเกลี้ยกล่อมมาเรียให้เก็บรักษาลูกในท้องไว้
มาเรียใจอ่อนยอมเก็บรักษาลูกในท้องไว้และยอมรับไชยันต์เป็นพ่อของเด็ก หลังจากเกลี้ยกล่อมมาเรียสำเร็จ แงซายยอมเปิดปากเล่าเรื่องราวของตนเองทั้งหมดให้ฟัง รวมทั้งการที่ต้องแยกตัวจากคณะเดินทางเมื่อถึงเนินพระจันทร์เพื่อกลับไปทำหน้าที่ "ทศพิธราชธรรม" รุ่งเช้ารพินทร์นำคณะนายจ้างออกเดินทางต่อ ก่อนพบหลุมอุกกาบาตที่สองในเวลาก่อนค่ำ เสบียงอาหารจากหุบเขานิลกาญจน์ที่นำมาด้วยใกล้หมดเต็มที ตลอดเส้นทางไม่พบสัตว์ที่สามารถนำมาเป็นอาหารได้แม้แต่ตัวเดียว รพินทร์ยิงสัตว์ชนิดหนึ่งรูปลักษณะคล้ายแกะหรือแพะมาเป็นอาหาร ใกล้ค่ำรพินทร์นำคณะนายจ้างมาถึงป่าหินและภูเขาเตี้ย ๆ
คืนนั้นเกิดฝนตกหนัก แงซายใช้ธนูติดระเบิดยิงเพื่อเปิดโพรงถ้ำสำหรับใช้อาศัยพักผ่อนและหลบพายุฝน สภาพอากาศหนาวเย็นตามลำดับทำให้ทุกคนในคณะเดินทางยกเว้นมาเรีย ต้องพึ่งยาร้อนของบุญคำเพื่อป้องกันเลือดแข็งตาย รุ่งเช้าออกเดินทางต่อและพบหลุมอุกกาบาตที่สามและบ่ายหน้าสู่เทือกเขาพระศิวะ  ไชยยันต์บอกแก่ทุกคนในคณะเดินทางว่าวันนี้คือวันศุกร์ที่ 30 ตุลาคม ขึ้นหนึ่งค่ำ วันขึ้น 5 ค่ำ เดือนพฤศจิกายน ตรงกับวันอังคารที่ 3 นับจากวันนี้ไปก็เหลืออยู่อีก 4 วันครึ่งเท่านั้น รพินทร์นำคณะนายจ้างออกเดินทางต่อ คะหยิ่นพบถ้ำแห่งหนึ่งที่มีบ่อน้ำร้อนอยู่ภายใน
ท่ามกลางอากาศหนาวเย็น เกิดหิมะตกทั่วบริเวณเขาพระศิวะ รพินทร์ยิงหมีขนาดใหญ่ได้ตัวหนึ่งและเอาหนังกับไขมันมาใช้ประโยชน์ รุ่งเช้า รพินทร์และคณะนายจ้างต่างชื่นชมกับธรรมชาติที่สวยงามของเทือกเขาพระศิวะ ก่อนออกเดินทางต่อในช่วงสาย ๆ ระหว่างทางดารินสะดุดล้มและปวดข้อเข่าซึ่งเกิดจากโรครูมาตอยด์ที่เป็นโรคเก่าเรื้อรัง รพินทร์จึงสั่งหยุดพัก ก่อนค้นพบร่องรอยการพักแรมของพรานชดและหนานอิน พบปลอกกระสุน .450 ของพราชดและปลอกกระสุนลูกซองของหนานอิน ซึ่งเมื่อรวมปลอกกระสุนที่เก็บได้ .450 ทั้งหมด 5 ปลอกและลูกซอง 4 ปลอก
แงซายยิงสัตว์ประเภทเลียงผาที่ลักษณะคล้ายผสมแกะภูเขา เพื่อใช้น้ำมันผสมกับรากไม้บางชนิด เคี่ยวให้เข้ากันแล้วใช้ชโลมร่างกาย ซึ่งสามารถรักษาโรคอันเกิดจากไขข้อทุกชนิดตามคำสอนของครูอาจารย์ที่ให้วิชาความรู้ ช่วงหัวค่ำมาเรียเป็นผู้ชโลมน้ำมันและนวดเฟ้นให้ดารินจนอาการดีขึ้นตามลำดับ และหายเป็นปกติในเช้าวันรุ่งขึ้น พร้อมออกเดินทางมุ่งหน้าสู่เนินพระจันทร์
ภาษาอาหรับยิวโมร็อกโก

| ภาษาอาหรับยิวโมร็อกโก |
| --- | --- |
ประเทศที่มีการพูด: อิสราเอล, โมร็อกโก
จำนวนผู้พูด: 258,925 คน  (ไม่พบวันที่)
ตระกูลภาษา: แอโฟรเอชีแอติก  ภาษากลุ่มเซมิติกภาษากลุ่มเซมิติกตะวันตกภาษากลุ่มเซมิติกกลางภาษากลุ่มเซมิติกกลางใต้ภาษาอาหรับภาษาอาหรับยิวโมร็อกโก
ระบบการเขียน: อักษรฮีบรู
รหัสภาษา
ISO 639-3: aju
ภาษาอาหรับยิวโมร็อกโก (Judeo-Moroccan Arabic) เป็นสำเนียงภาษาอาหรับที่พูดโดยชาวยิวที่เคยอยู่ในโมร็อกโก ปัจจุบันผู้พูด 99% อยู่ในอิสราเอล ผู้ที่อยู่ในโมร็อกโกมักเป็นผู้สูงอายุ
ประวัติ

ภาษาอาหรับโมร็อกโกของชาวยิวนี้เคยใช้ในหมู่ชาวยิวในโมร็อกโกมาก่อนและได้รับอิทธิพลจากภาษาอื่นๆมาก รวมทั้งภาษาสเปน ภาษาสเปนโมร็อกโกของชาวยิวหรือภาษาฮาเกเตีย ซึ่งเป็นผลมาจากการอพยพของชาวยิวเซฟาร์ดีออกจากสเปนเมื่อ พ.ศ. 2035 และภาษาฝรั่งเศสจากการที่โมร็อกโกเคยเป็นเมืองขึ้นของฝรั่งเศส รวมทั้งคำยืมจากภาษาฮีบรูด้วย ภาษานี้เข้าใจกันได้กับภาษาอาหรับตูนิเซียของชาวยิวและภาษาอาหรับตริโปลีของชาวยิวอื่นๆ เข้าใจกันไม่ได้กับภาษาอาหรับอิรักของชาวยิว
ปัจจุบัน

ชาวยิวในโมร็อกโกกว่า 265,000 คนอพยพเข้าสู่อิสราเอลเมื่อ พ.ศ. 2491 อีกส่วนหนึ่งอพยพเข้าสู่ยุโรป โดยเฉพาะฝรั่งเศส ปัจจุบันพบผู้พูดภาษานี้ในอิสราเอลประมาณ 250,000 คน ซึ่งพูดภาษาฮีบรูได้ด้วย และอยู่ในโมร็อโกราว 8,925 คน
ตัวอย่างประโยค

สวัสดี: שלמה šlāma / שלמה עליכ šlāma ʿlik

ลาก่อน: בשלמה bšlāma / בשלמה עליכ bšlāma ʿlik

ขอบคุณ: מרסי mersi

ใช่: ייוה ēywa

ไม่ใช่: לא lā

คุณเป็นอย่างไรบ้าง?: אשכברכ? āš iḫbark?

สบายดี ขอบคุณ: לבש, מרסי lābaš, mersi

ไม่มีปัญหา: לבש lābaš
แหล่งข้อมูลอื่น

Reka เก็บถาวร 2007-03-23 ที่ เวย์แบ็กแมชชีน Kol Israel radio station broadcasting a daily program in Judeo-Moroccan (Mugrabian)
พิชัย เกียรติวินัยสกุล

| พิชัย เกียรติวินัยสกุล |
| --- | --- |

สมาชิกสภาผู้แทนราษฎรจังหวัดลพบุรี
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
ก่อนหน้า: ผ่องศรี ธาราภูมิ
ถัดไป: ประทวน สุทธิอำนวยเดช
 
ข้อมูลส่วนบุคคล
เกิด: 3 ธันวาคม พ.ศ. 2498 (68 ปี) อำเภอเมืองลพบุรี จังหวัดลพบุรี
พรรคการเมือง: เพื่อไทย (2554–2565) รวมไทยสร้างชาติ (2565–ปัจจุบัน)
คู่สมรส: พรรณอร เกียรติวินัยสกุล

พิชัย เกียรติวินัยสกุล (เกิด 3 ธันวาคม พ.ศ. 2498) อดีตสมาชิกสภาผู้แทนราษฎรจังหวัดลพบุรี สังกัดพรรคเพื่อไทย ปัจจุบันสังกัดพรรครวมไทยสร้างชาติ และอดีตนายกองค์การบริหารส่วนจังหวัดลพบุรี
ประวัติ

พิชัย เกิดเมื่อวันที่ 3 ธันวาคม พ.ศ. 2498 ที่ตำบลกกโก อำเภอเมือง จังหวัดลพบุรี เป็นบุตรของนายเตี๊ยกกู่ แซ่โง้ว และนางฮุ้น สุภาพัตร์ มีพี่น้อง 7 คน และเป็นญาติของณัฐพล เกียรติวินัยสกุล อดีตสส.ลพบุรี ด้านครอบครัวสมรสกับนางพรรณอร มีบุตร 3 คน
สำเร็จการศึกษาปริญญาตรี สาขานิติศาสตร์ จากมหาวิทยาลัยรามคำแหง
งานการเมือง

อดีตเป็นสมาชิกสภาจังหวัด สมาชิกสภาองค์การบริหารส่วนจังหวัด รองนายกองค์การบริหารส่วนจังหวัด และนายกองค์การบริหารส่วนจังหวัดลพบุรี ตามลำดับ รวมทั้งเป็นประธานแนวร่วมประชาธิปไตยต่อต้านเผด็จการแห่งชาติจังหวัดลพบุรี
ปี พ.ศ. 2554 ลงสมัครสมาชิกสภาผู้แทนราษฎรในสังกัดพรรคเพื่อไทย และได้รับการเลือกตั้งเป็นครั้งแรก โดยสามารถเอาชนะนางผ่องศรี ธาราภูมิ อดีต ส.ส.พรรคประชาธิปัตย์ และนายรังสรรค์ สละชีพ จากพรรคภูมิใจไทย
งานการเมือง > สมาชิกสภาผู้แทนราษฎร

พิชัย เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคเพื่อไทย
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

ข้อมูลนักการเมือง เก็บถาวร 2022-12-02 ที่ เวย์แบ็กแมชชีน, thaipoliticwiki
นักการเมืองจังหวัดลพบุรี เก็บถาวร 2022-12-01 ที่ เวย์แบ็กแมชชีน, สำนักวิทยบริการและเทคโนโลยีสารสนเทศ
สมาชิกสภาผู้แทนราษฎร ชุดที่ ๒๔, เว็บไซต์รัฐสภาไทย
มาม่าซัง

ในเอเชียตะวันออก มาม่าซัง เป็นคำเรียกผู้หญิงซึ่งควบคุมเรือนเกชะ บาร์ หรือไนต์คลับ ในประเทศไทยและประเทศฟิลิปปินส์ คำนี้มักใช้เรียกผู้หญิงซึ่งควบคุมบรรดาผู้หญิงที่ทำงานในซ่องโสเภณีหรือบาร์ ในสหรัฐมีการใช้คำนี้เรียกผู้หญิงที่เป็นหัวหน้าพนักงานในสถานอาบอบนวดของชาวเอเชีย ส่วนในประเทศเวียดนามช่วงสงครามเวียดนามนั้น ทหารอเมริกันใช้คำนี้เรียกผู้หญิงเวียดนามสูงวัยคนใด ๆ
คำนี้แปลตรงตัวว่า "คุณแม่" มาจากคำในภาษาอังกฤษว่า "มาม่า" แปลว่า แม่ และคำในภาษาญี่ปุ่นว่า "ซัง" ซึ่งเป็นคำลงท้ายเพื่อความสุภาพ ผู้ใช้คำนี้เป็นคนแรกคือบรรดาทหารอเมริกันในประเทศญี่ปุ่นช่วงสงครามโลกครั้งที่ 2 แต่ในภาษาญี่ปุ่นนั้น ถ้าใช้คำว่า "มาม่าซัง" นี้เรียกผู้หญิงที่เป็นหัวหน้าสถานประกอบการต่าง ๆ ดังเช่นภัตตาคารนั้น จะถือว่าหยาบคาย ต้องใช้คำว่า "โอกามิ" หรือ "โอกามิซัง" แทน
ในภาษาอังกฤษ คำว่า "มาม่าซัง" นี้บางทีย่อว่า "MMS"
มาซากิ ไอซาวะ

มาซากิ ไอซาวะ (ญี่ปุ่น: 相沢 まさき; โรมาจิ: Aizawa Masaki) เกิดเมื่อวันที่ 19 มกราคม ค.ศ. 1965 ที่จังหวัดฮกไกโด เป็นนักพากย์ชายชาวญี่ปุ่น
ผลงาน > อนิเมะ > โทรทัศน์

Tekkaman Blade – Soldier
Jungle no Ouja Taa-chan – Glegg
Tico and Friends – Antonio, Arnold
Soccer Fever – Brian Thompson
Red Baron – Norman
Tottemo! Luckyman – Slime Man
Kyōryū Bōkenki Jura Tripper – Caesar
Legend of the Angel of Love: Wedding Peach – Middle-aged man
B'tX – Roresso
Kindaichi Shounen no Jikenbo – Ryuichi Mizuki, Takuro Inugami
Anime Ganbare Goemon – Keiji Dekata
Ginga Hyōryū Vifam 13 – Staff
Sentimental Journey – Man of TV station
Weiβ kreuz – Hiroshi Takatori
Kamikaze Kaito Jeanne – Juzo Kishida, Stone Ambassador
Digimon Adventure – Kentarumon
Monster Rancher – Abel
Puppet Master Sakon – Tomonori Tachibana
The Big O – Inquiry committee
Weekly Story Land – Keiji Wakate
Mon Colle Knights
Gensomaden Saiyuki – Bat Baron
Fighting Spirit – Eiji Date
Bakuten Shoot Beyblade – Secretary Douglas
You're Under Arrest – Keiji Sugihara
X – Shiyu Kusanagi
Chobits – Tetsuya Omura
The Twelve Kingdoms – Shoryu
Jing: King of Bandits – Ginjo
Naruto – Hanzaki
Pocket Monsters: Episode Gold & Silver - Dr. Telesu
Kiddy Grade – Enemy ES
Astro Boy: Mighty Atom – Dan
Last Exile – Sunny Boy, Ben
Croquette! – Nigiri Ume
Kino's Journey – Man
F-Zero Falcon Legend – Billy
Monkey Turn – Shuji Egami
Ragnarok The Animation – Miguel
Monkey Turn V – Shuji Egami
Pocket Monsters: Advanced Generation - Aogiri
Bleach – Gunjo
Futakoi – Nobuyuki Chikusa
Black Jack – Kiyota
Kaiketsu Zorori – Squid President
Zoids Genesis – Large Famiron
The Snow Queen – Villager
Inukami! – Master
Black Lagoon – Rowan "Jackpot" Pigeons
Pumpkin Scissors – Hosurou
Death Note - Dwhite Gordon, Anthony Carter, Masahiko Kida
Gift - eternal rainbow – Soichi Amami
Koi suru Tenshi Angelique - Kagayaki no Ashita – Maeo
Magical Girl Lyrical Nanoha StrikerS – Zest
Romeo × Juliet – Man
You're Under Arrest: Full Throttle – Keiji Sugihara
Hero Tales – Keiokami Wakaki
Ryūsei no Rockman Tribe
Glass Maiden – Brandon, Suwa
Ultraviolet: Code 044 – Enforcement Officer
Hell Girl: Three Vessels – Oikawa
Ga-Rei-Zero – Firefighter
One Outs – Pedro Rodrigo
Mōryō no Hako – Shinzo Kawashima
Hajime no Ippo: New Challenger – Eiji Date, Ricardo Martinez
Sōten Kōro – Sonken
Eden of the East – Opposition Lawmaker
And Yet the Town Moves – Time Traveler
Pocket Monsters: Diamond and Pearl - The Proprietor
Gosick – Costumers #A
Gyakkyō Burai Kaiji: Hakairoku-hen – Laboratory Director
Hunter × Hunter (Second Series) – Bendotto
Inazuma Eleven GO – Man
Is This a Zombie? – Heiki Masou
Naruto Shippuden – Gyūki/Eight-Tails
Danball Senki W – Aruferudo-Gadain
Inazuma Eleven GO 2: Chrono Stone – Chairman Todo
Hunter × Hunter (Second Series) – Izunavi
Pocket Monsters: Best Wishes! Season 2: Episode N - G-Cis Harmonia
Yondemasuyo, Azazel-san. Z – Director Kaito
One Piece – Ideo
Akatsuki no Yona – General Geun-Tae
Pocket Monsters: XY - Kenzo
Pocket Monsters: XY&Z - Kenzo
ผลงาน > อนิเมะ > ภาพยนตร์

Spriggan (1998) – Excavation Research Agent
You're Under Arrest THE MOVIE (1999) – Detective Sugihara
The Siamese: First Mission (2001)
Soreike!Anpanman: Happy no Daibouken (2005) – Happyjii
Tsubasa Reservoir Chronicle: Princess of the Birdcage Kingdom (2005)
Sword of the Stranger (2007) – Yue-Shen
Bleach: Hell Verse (2010) – Gunjō
แหล่งข้อมูลอื่น

มาซากิ ไอซาวะ  ที่เครือข่ายข่าวอนิเมะ
มุน กึน-ย็อง

| มุน กึน-ย็อง |
| --- | --- |

สารนิเทศภูมิหลัง
เกิด: 6 พฤษภาคม พ.ศ. 2530 (37 ปี) มุน กึน-ย็อง
อาชีพ: นักแสดง
ผลงานเด่น: อึนซอ(รักนี้ชั่วนิรันดร์)
มุน กึน-ย็อง (อักษรโรมัน: Moon Geun-young; เกาหลี: 문근영; อาร์อาร์: Mun Geun-yeong; เอ็มอาร์: Mun Gŭn-yŏng; เกิด 6 พฤษภาคม 2530 ควังจู เกาหลีใต้) เป็นนักแสดงชาวเกาหลีใต้ พรีเซนเตอร์ และนางแบบ เธอมีฉายาที่เรียกกันด้วยความชื่นชอบว่า "น้องสาวคนเล็กของเกาหลี"  มุน กึน-ย็องเริ่มการเดินแบบครั้งแรกเมื่ออายุ 12 ปีและแสดงในภาพยนตร์เรื่อง "On the way"(2542) ในปีถัดมา  เธอเริ่มเป็นที่รู้จักจากการรับบทเป็น Young Eun-suh ในซีรี่ฟอร์มยักษ์ซึ่งเป็นที่นิยมเรื่อง "Autumn Fairy Tale" (2543)  ความก้าวหน้าครั้งสำคัญของเธอในการแสดงภาพยนตร์สยองขวัญเรื่อง "ตู้ซ่อนผี" (2546) กำกับการแสดงโดย คิม จีวอน (Kim Ji-woon) ต่อมาเธอเริ่มในการแสดงละครแนวโรแมนติกเรื่อง "จับยัยตัวจุ้นมาแต่งงาน" ในปี2547 และ "เต้นกระจายยัยตัวจุ้น" ในปี 2549
ผลงานการแสดง > ภาพยนตร์

1999 길 위에서 (On the Way)
2002 연애소설 (Lovers' Concerto รักบทใหม่ของนายเจี๋ยมเจี้ยม) (รับบทเป็น Ji-hwan's sister)
2003 장화·홍련 (A Tale of Two Sisters ตู้ซ่อนผี) (รับบทเป็น Bae Su-yeon)
2004 어린 신부 (จับยัยตัวจุ้นมาแต่งงาน) (รับบทเป็น Suh Boeun)
2005 댄서의 순정 (เต้นกระจายยัยตัวจุ้น) (รับบทเป็น จาง แซริน)
2006 사랑따윈 필요 없어 (เลิฟ มี น็อท รักมีนัย) (รับบทเป็น Ryu Min)
2015 사도 Sado (รับบทเป็น Queen Heongyeong ฮเยกยองกุง)
2017 유리정원 (Glass Garden) (รับบทเป็น แจยอน)
ละคร
1999-2000 KBS 누룽지 선생과 감자 일곱개 รับบทเป็น Mi So Han
2000 KBS 가을동화 (Autumn in My heart รักนี้ชั่วนิรันดร์) รับบทเป็น Eun-Seo Yun/Choi [a child´s part])
2001 KBS 명성황후(The Lost Empire เมียงซอง จักรพรรดินีที่โลกลืม) รับบทเป็น Ja Yeoung Min (Empress Myeongseong) [a child´s part])
2003 KBS 아내 (The Wife) รับบทเป็น Han Min-Ju
2008 SBS 바람의 화원 (The Painter of the wind ยอดหญิงตำนานศิลป์_ซินยุนบก) รับบทเป็น Shin-Yon-Bok ดู ฮเยวอน
2010 KBS2 신데렐라 언니 (Cinderella's Sister พี่สาวซินเดอเรลล่า) รับบทเป็น Eun-jo
2010 KBS2 매리는 외박중 (Mary Stayed Out All Night สาวจอมจุ้นกับหนุ่มอินดี้) รับบทเป็น Wi Mae Ri
2012 SBS Cheongdamdong Alice แสบใสยัยตัวร้าย รับบทเป็น Han Se Kyung
2013 MBC The Goddess of Fire,Jung Yi รับบทเป็น Yu Jung
2015 SBS The Village: Achiara's Secretรับบทเป็น Kim So-yoon
2019 ทีวีเอ็น คู่หูป่วน ก๊วนจับผี รับบทเป็น Yoo Ryeong, Yoo Jin
ผลงานการแสดง > ภาพยนตร์ > รางวัล

1999: Model Edubox Kone Award
2000: KBS Drama Awards: Best Young Actress (Autumn in My Heart)
2004:
25th Blue Dragon Film Awards: Popularity Award (My Little Bride)
12th Chunsa Film Art Awards: Best New Actress (My Little Bride)
41st Grand Bell Awards: Best New Actress, Popularity Award (My Little Bride)
2005:
42nd Grand Bell Awards: Popularity Award (Innocent Steps)
26th Blue Dragon Film Awards: Popularity Award (Innocent Steps)
2006:
29th Golden Cinematography Awards: Best Actress (Innocent Steps)
2008:
SBS Drama Awards: Daesang/Grand Prize (Painter of the Wind)
SBS Drama Awards: Top 10 Stars Award' (Painter of the Wind)
SBS Drama Awards: Best Couple Award with Moon Chae-won(Painter of the Wind)
Grimae Awards: Best Actress in a TV series (Painter of the Wind)
2009:
Seoul Drama Awards: Popularity Award (Painter of the Wind)
45th Baeksang Arts Awards: Best Actress for TV (Painter of the Wind)
2010:
KBS Drama Awards: Top Excellence Award, Actress (Cinderella's Sister)
KBS Drama Awards: Popularity Award (Cinderella's Sister)
KBS Drama Awards: Best Couple Award with Jang Geun-suk ชัง-กึนซ็อก (Mary Stayed Out All Night)
Yahoo! Asia Buzz Awards: Female Buzz Star Award (Mary Stayed Out All Night)
Golden Ticket Award (Closer)
2011:
Seoul Drama Awards: Best Hallyu Drama Actress (Mary Stayed Out All Night)
47th Baeksang Arts Awards: Popularity Award for TV (Cinderella's Sister)
2015:
SBS : Excellence Award Actress in a Miniseries (The Village: Achiara's Secret)
SBS Drama Awards : TOP 10 Stars Award (The Village: Achiara's Secret)
รางวัลอื่น
2008 Korean Green Foundation Selection of the 100 People Who Lit Up the World
2006 5th Ministry of Education and Human Resources Development: Leading the 21st Century Excellence Award
2005 Korean Green Foundation Selection of the '100 People Who Lit Up the World
2005 1st Gwang Ju Youth Awards: Daesang
2005 Korean Advertisement Model Awards: Daesang
แหล่งข้อมูลอื่น

(อังกฤษ) Super Moon Geun Young Fansite
(ไทย) 2Moon Thailand FANSITE (มุนกึน-ย็อง&มุนแชวอน) เก็บถาวร 2010-01-17 ที่ เวย์แบ็กแมชชีน
(ญี่ปุ่น) Tale of two sisters fan site เก็บถาวร 2007-02-25 ที่ เวย์แบ็กแมชชีน
Moons Fanclub เก็บถาวร 2009-11-06 ที่ เวย์แบ็กแมชชีน
Moon GeunYoung Fanpage
http://www.namooactors.com/bbs/board.php?bo_table=nm1201
cafe mkyags
[ลิงก์เสีย] cyworld
Moon Geun Young 's instagram